als_Latn ron_Latn bos_Latn
Italia dhe Kroacia nuk arriten te nxjerrin nje fitues ne sfiden mes tyre ne “San Siro” me dy kryesueset e Grupit H qe barazuan 1-1 mes tyre, pas nje takimi qe u nderpre tre here nga ana e kryesorit per shkak te hedhjes se tymueseve dhe fishekzjarreve ne fushe nga ana e tifozeve ballkanas.
Ne perballjen e Milanos, ku ishin te pranishem dhe futbollistet e Kombetares Shqiptare, si spektatore, gjithcka nisi mjaft mire per te kalterit qe kaluan perpara me nje gol mjaft te bukur te Candrevas. Gjithsesi epersia e formacionit te Contes nuk zgjati shume me Perisic qe barazoi shifrat.
Kroacia ishte me dominuese ne fushe dhe shperdoroi disa mundesi te mira per shenim. Me skuadren qe po bente mire ne fushe, menduan tifozet kroate per te prishur gjithcka, teksa ne minuten e 72-te, nga sektori ku ishin akomoduar fansat miq filluan te fluturonin fishekzjarre e tymuese pa fund. Gjyqtari Kuipers nderpreu ndeshjen duke i kerkuar skuadrave te linin fushen. Nderhyrja e forcave te rendit krijoi mundesine per rifillimin e takimit, me Kroacine qe ju afrua serish golit. Ne fund nga nje pike per te dyja skuadrat, qe ruajne vendet respektive ne renditje.
Norvegjia gjithashtu hodhi nje hap te madh drejt EURO 2016 pasi mundi 1-0 ne transferte Azerbajxhanin me nje gol te Nordveit, ndersa surprizen e beri Bullgaria qe barazoi 1-1 ne shtepi me Malten, duke humbur madje dhe nje 11-metersh.
Hollanda nuk fali ne grupin e saj teksa u rikthye te fitorja, ne menyre bindese madje, pasi mposhti Letonine ne Amsterdam Arena me rezultatin tenistik 6-0. Dy humbje ne tre ndeshjet e para kualifikuese ne Grupin A ishin shume per perfaqesuesen portokalli, e cila iu pergjigj te gjithe kritikeve me nje bresheri golash ne porten e kombetares balltike. Fillimisht kapiteni Robin Van Persie dhe me pas Robben e Huntelaar qe realizuan nga dy here si dhe qendermbrojtesi Bruma ishin autoret e golave per Holanden. Duhet theksuar se goli qe i coi shifrat ne 2-0 i realizuar nga Robben ishte me te vertete i jashtezakonshem.
Turqia mori fitoren e pare ne Grupin A pasi mundi Kazakistanin 3-1. Burak Yilmaz ishte ai qe shkelqeu me dy gola per vendasit ndersa te tretin e shenoi Serdar Aziz, qe rindezi shpresat e nje kualifikimi per kombetaren e tij.
Republika Ceke regjistroi fitoren e katert ne kater ndeshje, pasi permbysi Islanden 2-1 ne Prage duke blinduar kreun e grupit. Perfundoi ne nje barazim pa gola sfida e vlefshme per Grupin B mes Belgjikes dhe Uellsit. Djajte e kuq edhe pse dominuan ne loje nuk arriten te konkretizonin me sukses shanset qe paten perpara portes se mbrojtur nga Hennessey. Moment paniku ne minuten e 85-te te sfides per Mertens, i cili pas nje perplasje shume brutale koke me koke me futbollistin mik George Williams humbi ndjenjat ne fushe duke u zevendesuar me pas nga Januzaj.
Izraeli u konfirmua si skuadra surprize teksa mundi paster 3-0 Bosnje Hercegovinen, qe jo vetem lejoi Izraelin te fluturonte ne krye te grupit, por gjithashtu e gjen veten pa asnje sukses ne tre ndeshje te luajtura. Nje fitore te lehte regjistroi Qipro ne ndeshjen tjeter te grupit, teksa mundi 5-0 Andoren duke u ngjitur ne kuoten e 6 pikeve pas 4 ndeshjeve te luajtura.
als_Latn als_Latn als_Latn als_Latn als_Latn als_Latn als_Latn als_Latn